# Mini Mario & Friends: amiibo Challenge

Mini Mario & Friends: amiibo Challenge és un títol digital de la saga Mario vs. Donkey Kong per a Wii U i Nintendo 3DS. Va ser anunciat per Nintendo el 13 de gener de 2016, i va sortir el dia 28 d'abril a Europa.

## Jugabilitat

La jugabilitat segueix el patró dels jocs Mario vs. Donkey Kong. És necessari utilitzar la pantalla tàctil per posicionar ponts i tubs als llocs concrets i conduir el seu Mini cap al final de cada nivell, que és representat amb una porta amb el símbol d'una banderola. No obstant, aquest joc porta també fases temàtiques per a cadascun dels personatges jugables (com una mansió per al Mini Luigi, un observatori especial per a Mini Rosalina, una selva per a Mini Donkey Kong i Mini Diddy Kong, etc.), que poden ser habilitades descobrint una sortida secreta als nivells; les sortides secretes són representades per portes amb el símbol del personatge que haurà d'utilitzar-se al nivell secret. Mini Mario & Friends: amiibo Challenge porta més de setanta nivells, que són els mateixos per a cada versió, i no té mode multijugador.

### Figures compatibles

És necessari tenir un amiibo compatible per habilitat personatges jugables. Les figures compatibles són les de:
* Yoshi (Super Mario, Super Smash Bros., Yarn Yoshi) – El Mini Yoshi pot empassar-se enemics.
* Toad (Super Mario) – El Mini Toad pot saltar sobre petits forats.
* Mario (Super Mario, Super Smash Bros., 30th Anniversary) – El Mini Mario pot saltar per les parets.
* Luigi (Super Mario, Super Smash Bros.) – El Mini Luigi pot ser salts més alts.
* Peach (Super Mario, Super Smash Bros.) – La Mini Peach pot flotar a l'aire per un temps.
* Diddy Kong (Super Smash Bros.) – El Mini Diddy Kong pot agafar-se a plataformes.
* Donkey Kong (Super Smash Bros.) – El Mini Donkey Kong pot escalar superfícies.
* Bowser (Super Mario, Super Smash Bros.) – El Mini Bowser pot fer un Ground Pound per destruir blocs.
* Bowser Jr. (Super Smash Bros.) – El Mini Bowser Jr. pot utilitzar el Clown Car per travessar punxes.
* Rosalina (Super Smash Bros.) – La Mini Rosalina pot utilitzar el Super Jump.
* Altres amiibo – Desbloquegen el personatge especial Mini Spec.

## Actualitzacions

1.1.0 / 9 de juny de 2016 [40 MB]
Pel que sembla no s'ha afegit res en especial, tot i que es creu que les figures amiibo Bowser i Donkey Kong de la línia Skylanders estaven presentant problemes de lectura.

## Desenvolupament

El 13 de gener de 2016 es va anunciar un nou joc relacionat amb la sèrie Mario vs. Donkey Kong, Mini Mario & Friends: amiibo Challenge, un joc digital que es pot baixar per a 3DS i Wii U al Japó el 28 de gener a través d'una promoció especial: al comprar una figura amiibo a botigues seleccionades, la persona guanya un codi de descàrrega per baixar el joc a la seva consola; segons Nintendo el joc serà llançat normalment a la eShop en una data posterior. Per descarregar el joc fan falta 2400 blocs (320 MB) a la 3DS o 322 MB a la Wii U.
Al Nintendo Direct del 3 de març de 2016 s'anuncià que sortiria la eShop americana de 3DS i Wii U el 28 d'abril de 2016, on podrà ser baixat de franc pels jugadors. Algunes botigues nord-americanes triades per Nintendo oferiran un accés anticipat del joc a partir del 25 de març. A la regió PAL va ser llançat el mateix dia, i a Austràlia, un dia més tard. El seu web oficial nord-americà es va fer públic el 23 de març de 2016. El joc va re-sortir com a recompensa al programa My Nintendo del 2 de maig a l'1 d'agost de 2016, i oficialment a la eShop el 19 d'octubre de 2016.

## Recepció i màrqueting

A principis de maig de 2016, Nintendo of America va penjar al seu web temàtic Play Nintendo plantilles i instruccions per crear suports d'amiibo tematizats amb el joc.

## Referències

* ↑ http://www.reinodocogumelo.com/2016/05/no-japao-mini-mario-friends-amiibo.html
* ↑ http://www.reinodocogumelo.com/2016/06/versao-wii-u-de-mini-mario-friends.html
* ↑ http://www.reinodocogumelo.com/2016/01/mini-mario-friends-amiibo-challenges.html
* ↑ http://www.reinodocogumelo.com/2016/01/scans-da-revista-famitsu-trazem-algumas.html
* ↑ http://www.reinodocogumelo.com/2016/02/mini-rosalina-e-mini-bowser-jr-sao.html
* ↑ http://www.nintendo.com.au/news/nid/3785/ Arxivat 2016-04-29 a Wayback Machine.
* ↑ http://www.reinodocogumelo.com/2016/03/mini-mario-friends-amiibo-challenge.html
* ↑ http://www.reinodocogumelo.com/2016/03/mini-mario-friends-amiibo-challenge_22.html
* ↑ http://www.reinodocogumelo.com/2016/05/no-japao-mini-mario-friends-amiibo.html
* ↑ http://www.reinodocogumelo.com/2016/10/mini-mario-friends-amiibo-challenge.html
* ↑ http://www.reinodocogumelo.com/2016/05/nintendo-ensina-construir-seu-proprio.html